Author: .
Company: Úrad vlády SR

K o m u n i k é

 	Vláda SR na svojom zasadnutí prerokovala návrh na vydanie rozhodnutia o privatizácii časti zdravotníckeho zariadenia Nemocnica s poliklinikou Levice – časť Obvodné zdravotné stredisko Rybníky II., Levice, predložený Ministerstvom pre správu a privatizáciu národného majetku Slovenskej republiky podľa §10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov.
   Nadobúdateľom privatizovaného majetku je spoločnosť SANAT, spol. s r.o., so sídlom v Leviciach, Nábrežný rad 3, ktorú tvoria neštátni lekári a farmaceutka pracujúci v predmetnom obvodnom zdravotníckom stredisku. Kúpna cena 5 033 000,- Sk  bude splatená v troch splátkach, pričom prvá splátka je vo výške 30 % celej kúpnej ceny a ďalšie splátky sú rozložené na nasledujúce dva roky.